open-index/open-wikipedia-markdown huggingface dataset:
Venterstad

[duimnael|links|Die [Gereformeerde kerk Venterstad. Die gemeente is in 1875 van die Gereformeerde kerk Burgersdorp afgestig.]] 
duimnael|links|Die skool op Venterstad.

**Venterstad** is 'n dorp  op die noordwestelike uithoek van die Oos-Kaap en is naby die Gariepdam geleë. Die dorp is genoem na Johannes Venter.

## Geskiedenis 
Die dorp is op 24 Februarie 1875 op die plaas van JJT Venter deur die Gereformeerde Kerk gestig en oorspronklik Ventersburg genoem. Die naam is gou verander om verwarring met Ventersburg in die Vrystaat te vermy, hoewel dit ná die Oos-Kaapse dorp gestig is. Die NG gemeente Venterstad is in 1882 van die NG gemeente Colesberg en die NG gemeente Burgersdorp afgestig nadat die Gereformeerde Kerk in 1878 40 erwe aan die Nederduitse Gereformeerde Kerk geskenk het. Munisipale status is in 1895 toegeken; die Gereformeerde kerk Venterstad was toe steeds die enigste geregistreerde eienaar van die dorp. Beheer het eers in 1930 na die munisipaliteit oorgegaan.

## Distrik 
Merinoboerdery is die hoofbedryf in die distrik van 2 100&nbsp;km2. Die bou van die Gariepdam in die 1960's het 'n hupstoot aan die voorspoed van die dorp gegee. Die R58-provinsiale pad gaan deur die dorp.

## Besienswaardighede 
Die inlaat van die Oranje-Visrivier-tonnel is sowat 8&nbsp;km noord van die dorp by Oviston. Die Oviston-natuurreservaat is wes van die dorp. Paul Kruger is volgens oorlewering op die plaas Vaalbank, sowat 20&nbsp;km noordoos van die dorp, gebore.

## Sien ook 
* Gereformeerde kerk Venterstad
* NG gemeente Venterstad
* Lys van dorpe in Suid-Afrika

## Verwysings
Steytlerville

[regs|duimnael|210px|Ds. [Abraham Isaac Steytler|A.I. Steytler van die NG gemeente Uitenhage, na wie die dorp en gemeente genoem is.]]

**Steytlerville** is 'n dorp in die Oos-Kaap, wat op 10 Junie 1876 saam met die plaaslike gemeente van die Nederduitse Gereformeerde Kerk gestig is. Die dorp is genoem na ds. A.I. Steytler. Dit was een van slegs enkele dorpe in Suid-Afrika waar geen drank verkoop kon word nie.

## Geskiedenis 
Die dorp het ontstaan in 1876 toe die NG gemeente Steytlerville gestig is op die plaas Doorschpoort. Die gemeente en dorp is vernoem na ds. A.I. Steytler, indertyd leraar van die NG gemeente Uitenhage. Die oorspronklike bedoeling was dat die dorp Steytlerwil sou heet na aanleiding van ds. Steytler se ysere wil wat alle struikelblokke te bowe gekom het in sy beywering vir afstigting, maar toe die gemeente op 10 Junie 1876 gestig is, was dit met die spelling soos dit vandag nog is.

## Landbou 
Merinowol en sybokhaar is van die belangrikste produkte van die gebied.

## Infrastruktuur 
Die R329-streekroete verbind Steytlerville met Willowmore in die weste en die R75-provinsiale pad in die ooste. Die Gamtoosrivier, hier nog bekend as die *Grootrivier*, vloei deur die dorp.

## Sien ook 
* Lys van dorpe in Suid-Afrika

## Verwysings 
* Op Pad in Suid-Afrika. B.P.J. Erasmus. 1995. 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.

## Eksterne skakels 
* Steytlerville se NG kerkgebou op Google Maps
* Die dorp se eie webtuiste.
Noupoort

duimnael|280px|links|Die sakesentrum van Noupoort
[duimnael|links|280px|Die [NG gemeente Noupoort het op 20 November 1944 van die NG gemeente Colesberg afgestig.]]
280px|duimnael|links|Die Oorlogsmuseum. Britse soldate het dit in die Anglo-Boereoorlog begin bou as 'n Anglikaanse kerkie, maar dis eers later voltooi.
duimnael|links|280px|Byna al die spoorweggeboue op Noupoort se groot stasie is bouvallig.
duimnael|links|280px|Die Babbelbekkies-kleuterskool word gehuisves in een van die min geskiedkundige geboue op Noupoort.

**Noupoort**  is 'n plattelandse dorp en was eens 'n belangrike spoorwegsentrum in die suidooste van die Noord-Kaap in Suid-Afrika. Die N9 nasionale pad gaan langs die dorp verby.

## Geskiedenis 
Die geskiedenis van Noupoort is nou verweef met dié van die spoorweë. In 1884 het die spoorlyn van Port Elizabeth na die noorde Noupoort bereik. Die plaas Hartbeeshoek is aangekoop om die stasie en dorp te bou. Die dorpie is vernoem na 'n spoorwegpas (oorspronklik Naauwpoort) wat deur die Carltonheuwels gegaan het maar later deur 'n tonnel vervang is. Die spoorlyn vanaf Port Elizabeth word via De Aar met Johannesburg, Kaapstad, Namibië en Zimbabwe verbind. In een stadium het 100 treine per dag deur die stasie beweeg, maar nadat die Spoorweë in die 1990's gerasionaliseer is, het die dorp agteruitgegaan.

## Distrik 
Die distrik is 1 500&nbsp;km2 groot en merinoboerdery is die belangrikste. Daar is ook Jerseystoeterye wat suiwelprodukte lewer.

## Sien ook 
* Gereformeerde kerk Noupoort
* NG gemeente Noupoort
* Lys van dorpe in Suid-Afrika

## Verwysings 
## Bronnelys 
* Op Pad in Suid-Afrika. B.P.J. Erasmus. 1995
Jacob Cuyler

Generaal **Jacob Glen Cuyler** (Albany, New York, 20 Augustus 1775 – Uitenhage, 14 April 1859) was soldaat en vroeë Britse staatsamptenaar aan die Kaap.

Sy vader was burgemeester van sy geboortestad. Tydens die Amerikaanse Vryheidsoorlog het sy familie hulle aan die Britse kant geskaar. Hy verlaat die VSA en sluit hom aan by die Britse leër. In 1806, tydens die tyd van die tweede Britse besetting kom hy na die Kaap en vervang vir kapt. Ludwig Alberti as kommandant en landdros van Uitenhage, wat toe pas as landdrosdistrik gestig is. In 1807 kom hy in ernstige botsing met die sendeling dr. Johannes van der Kemp van Bethelsdorp oor Khoi-arbeiders. In 1810 ondersoek hy die sendeling James Read se aantygings van wrede behandeling van die Khoi deur die Boere. Die volgende jaar neem hy saam met 'n burgerkommando deel aan die Tweede Grensoorlog. In 1815 weier hy om as openbare aanklaer op te tree in die rondgaande hof wat as die Swart Omgang bekend gestaan het. Op 9 Maart 1816 is hy verantwoordelik vir die teregstelling van die opstandelinge van die Slagtersnek-rebellie.

Hy hou toesig oor die aankoms in die Oos-Kaap van die 1820-setlaars en hulle kolonisering van die grensstreek. Hy vernoem die voormalige Zuurveld ter ere van sy vader Albany, wat later ook verafrikaans is tot "Albanie" en byvoorbeeld die naam word van die kiesafdeling in die Volksraad en van die NG gemeente Albanie, met sy middelpunt op Riebeek-Oos.

Cuyler is later tot generaal bevorder. Hy gaan woon in  naby Uitenhage. In 1828 tree hy uit die staatsdiens en sterf in 1854.

## Nalatenskap 
Die dorp van Cuylerville is gestig deur Britse setlaars in 1820. Hulle het die dorp na Cuyler vernoem, destydse militêre bevelvoerder by Fort Frederick, ter erkenning van die hulp wat hy aan hulle verleen het.

## Bronnelys 
* Albertyn, C.F. dr. (hoofred.), 1972. *Die Afrikaanse Kinderensiklopedie*. Kaapstad: Nasou.
* Rosenthal, Eric, 1978. *Encyclopaedia of Southern Africa*. Cape Town and Johannesburg: Juta and Company Limited.

## Verwysings
Suidelike Orkneyeilande

Die **Suidelike Orkneyeilande** (Engels: *South Orkney Islands*, Spaans: *Islas Orcadas del Sur*) is 'n eilandgroep naby die Antarktiese Skiereiland tussen die Suidelike Atlantiese Oseaan in die noorde en die Suidelike Oseaan in die suide. Die Suidelike Orkneyeilande is in die suidooste van Suid-Amerika tussen die Scotiasee in die noorde en die Weddellsee in die suide geleë. In die noordweste is Vuurland met Kaap Hoorn, in die noorde die Falkland-eilande en in die noordooste Suid-Georgië en die Suidelike Sandwicheilande geleë.

duimnael|links|Spaanstalige Kaart van die Suidelike Orkneyeilande
duimnael|links|Basis op die Signy-eiland
Die Suidelike Orkneyeilande word deur Argentinië (Argentyns-Antarktika) en die Verenigde Koninkryk (Brits-Antarktiese Gebied) opgeëis en tot hul Antarktis-gebied gereken, maar omdat dit volgens internasionale reg nie erken word nie, val die eilande soos die res van Antarktika onder die saak van die Antarktis-verdrag. Die Suidelike Orkneyeilande is na Orkney, 'n eilandgroep langs die kus van Skotland, genoem.

## Eksterne skakels 
*
Jansenville

**Jansenville** is 'n dorp in die Oos-Kaap, sowat 80&nbsp;km suid van Graaff-Reinet. Dit is geleë in 'n streek wat as die Kamdeboo bekend staan.

## Geskiedenis 
Die dorpie het ontstaan toe die NG Kerk te Uitenhage gedurende 1854 besluit het om 'n nuwe gemeente in die noorde te stig. Die plaas Vergenoegd van P.J. Fourie is uitgekoop. Die plaas lê aan die oewers van die Sondagsrivier. Die dorp is 1855 geproklameer en genoem na JW Janssens, goewerneur van die Kaapkolonie tydens die Bataafse bewind van (1803-1806).

Die NG gemeente Jansenville is amptelik op 4 Februarie 1855 van die moedergemeente Uitenhage, die tweede oudste in die Oostelike Provinsie, afgestig, maar Graaff-Reinet en Somerset-Oos het ook wyke bygedra. Op sy beurt het Jansenville twee dogtergemeentes afgestaan, Waterford in 1919 en Klipplaat in 1944. Teen 2013 was dit die kleinste twee gemeentes in die Sinode van Oos-Kaapland, met onderskeidelik 47 en 40 belydende lidmate.

## Landbou 
Die belangrikste produkte is merinowol en sybokhaar. Daar is ook angorastoetplase in die gebied.

## Natuurbewaring
duimnael|links|Soetnoors noord van die dorp
Die Noorsveld Beskermde Omgewing suid van die dorp is in 2014 verklaar, en die bestuur daarvan is aan 'n grondeienaarsvereniging toegewys. Die algemene noorsspesie is *E. coerulescens*, maar 'n tweede skaars en gebiedsgebonde spesie, *E. jansenvillensis*, is ook teenwoordig.

## Sien ook 
* Lys van dorpe in Suid-Afrika
* Noorsveld

## Verwysings 
* *Op Pad in Suid-Afrika*. B.P.J. Erasmus 1995 

## Eksterne skakels
Miljard

**Miljard** is die woord vir duisend miljoen of 1&nbsp;000&nbsp;000&nbsp;000 (109). Die SI-voorvoegsel vir ’n miljard is giga, afgekort as G. Voorbeeld: 1 GG = 1 gigagreep (gigabyte) = 1 miljard grepe. Die ontbinding van 1&nbsp;miljard in priemfaktore is: 1&nbsp;000&nbsp;000&nbsp;000 = 29 × 59.

In Engels word dié getal *billion* genoem, wat nie met die Afrikaanse woord biljoen verwar moet word nie. ’n Biljoen is duisend miljard of 1&nbsp;000&nbsp;000&nbsp;000&nbsp;000 (1012). Die rede vir die verskil in die name is omdat twee verskillende stelsels, die kort en die lang skaalverdeling, in verskillende dele van die wêreld gebruik word. In Afrikaans word die "lang skaal" gebruik en in Engels die "kort skaal".

## Interessante feite 
* ’n Miljard sekondes duur byna 32 jaar.
* ’n Miljardêr is ’n persoon met ’n betaalvermoë van meer as ’n miljard eenhede. Bill Gates is byvoorbeeld ’n miljardêr.
* Die Melkweg bevat tussen 200 en 400&nbsp;miljard sterre.

## Sien ook 
*Kort en lang skaalverdeling
* Getal

## Eksterne skakels 
*
George Cathcart

Sir **George Cathcart** (Londen, 12 Mei 1794 – Oekraïne, 5 November 1854) was 'n Britse generaal, diplomaat en goewerneur van die Kaapkolonie.

Hy is in Renfrewshire gebore as seun van William Cathcart, eerste hertog van Cathcart. Na hy sy opleiding aan Eton en in Edinburgh ontvang, sluit hy op 16 by die Britse leër aan en neem deel aan die veldtog teen Napoleon. Hy doen diens in die Verenigde State van Amerika en Vlaandere, onderskei hom tydens die bombardering van Kopenhagen en tree as gesant van Engeland op aan die Russiese hof en tydens die Kongres van Wenen (1814), waarheen hy sy vader as *aide-de-camp* vergesel.

Cathcart word in 1852 aangestel as bevelvoerder in Suid-Afrika en goewerneur van die Kaapkolonie. Tydens die Agtste Grensoorlog veg hy aan die oosgrens en verslaan die Basotho onder koning Moshoeshoe in die Oranjerivier-Soewereiniteit en in Basotholand (die latere Lesotho). Op sy beurt verslaan Moshoeshoe die goewerneur se magte tydens die Slag van Berea, maar die Basotho-koning maak vrede voor Cathcart wraak kan neem. Hy was die eerste goewerneur wat 'n grondwet aan die Kaapkolonie toegestaan het.

Cathcart sneuwel op November 1854 tydens die Slag van Inkerman tydens die Krimoorlog.

Dit was hy wat die naam Fort Victoria aan die latere Queenstown gegee het nadat hy dit opgerig het as militêre pos teen die Xhosas. 'n Nabygeleë militêre buitepos wat in 1850 opgerig en van 1856 af as nedersetting begin ontwikkel het, het die naam Cathcart ter ere van die goewerneur gekry. Die gemeente van die NG Kerk aldaar was jare lank 'n buitewyk van dié op Queenstown, maar stig in 1907 af van die moedergemeente as NG gemeente Cathcart.

## Sien ook 
* Lys van kommandeurs en goewerneurs van die Kaapkolonie

## Bronne 
* Albertyn, C.F. dr. (hoofred.), 1972. *Die Afrikaanse Kinderensiklopedie*. Kaapstad: Nasou.
* Bulpin, T.V., 2001. *Discovering Southern Africa*. Cape Town: Discovering Southern Africa Publications cc.
* Olivier, ds. P.L. (samesteller), 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
* Raper, P.E., 1987. *A Dictionary of South African Place Names*. Johannesburg: Lowry Publishers.
* Rosenthal, Eric, 1978. *Encyclopaedia of Southern Africa*. Cape Town and Johannesburg: Juta and Company Limited.
Filippynse kikkerbek

Die **Filippynse kikkerbek** (*Batrachostomus septimus*) is 'n nagvoëltjie wat slegs in die Filippyne voorkom. In Filippyns staan die voël as die "pawpaw" bekend. Daar is nie baie inligting oor die voëltjie bekend nie aangesien hulle slegs in die nag aktief is en nie enige roepe of geluide maak nie. Hulle vreet sprinkane, krieke, sonbesies, ens.
Patrice Lumumba

**Patrice Émery Lumumba** (2 Julie 1925 – 17 Januarie 1961) was die eerste wettig verkose premier van die Demokratiese Republiek van die Kongo nadat hy gehelp het om die land se onafhanklikheid van België in Junie 1960 te bewerkstellig. Slegs tien weke later is sy regering deur 'n staatsgreep omvergewerp. Hy is daarna gevange geneem en vermoor in 'n sluipmoordaanval te Katanga. Die regerings van België en die VSA is hierby geïmpliseer.

Hy is in 1966 deur die Mobutu Sese Seko self as 'n nasionale held aangewys.

## Verwysings
Charles Murray

duimnael|regs|220px|Charles Murray
duimnael|regs|220px|Die NG kerk op Graaff-Reinet is tydens sy dienstyd op 10 September 1887 ingewy.

Ds. **Charles Murray** (Graaff-Reinet, 26 Februarie 1833 – Graaff-Reinet, 31 Oktober (volgens 'n ander bron 23 September) 1904) was die vierde van ds. Andrew Murray sr. se vyf seuns wat predikant in die Nederduitse Gereformeerde Kerk geword het.

Hy ontvang sy opleiding in godgeleerdheid aan die Universiteit van Utrecht. In 1858 word hy in die NG gemeente Clanwilliam bevestig, van waar hy in 1866 na NG gemeente Graaff-Reinet gaan om sy vader, ds. Andrew Murray sr., wat daardie jaar afgetree het, op te volg. Saam het hulle die gemeente 82 jaar van 1822 tot 1904 gedien. Tydens die seun se dienstyd is die huidige kerkgebou, een van die grootste en sierlikste in die land en losweg gegrond op die Salisbury-katedraal, op 10 September 1887 ingewy.

Murray was, volgens eerw. A. Dreyer, by uitnemendheid 'n warme sendingvriend en 'n tere kindervriend. Hy was 'n vrugbare skrywer wie se werk meesal in kerklike tydskrifte verskyn het. Sy lieflingsarbeid was die Sondagskool en in verband met die uitgawe van "De Kinderharp" en "Halleluja" het hy onvergeetlike werk gedoen.

Sy seun Charles Daniel Murray was van 1899 tot 1943 'n NG predikant. Sy eerste gemeente was Petrusville tot 1905 en toe Bloemfontein tot 1912, waarna Parys en uiteindelik Pretoria van 1927 tot en met sy aftrede. Sy dogter Margaret Jemima was getroud met ds. A.J. van Wijk, eerste opsteller van die Bybelse dagboek *Uit die Beek*.

## Verwysings 
## Bronne 
* Dreyer, eerw. A. 1924. *Eeuwfeest-Album van de Nederduits Gereformeerde-Kerk in Zuid-Afrika 1824–1924*. Kaapstad: Publikatie-kommissie van de Z.A. Bijbelvereniging.
* Hofmeyr, George (hoofred.), 2002. *NG Kerk 350*. Wellington: Lux Verbi.BM.
* Olivier, ds. P.L. (samesteller), 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
George Murray

duimnael|regs|200px|George Murray kort nadat hy afgestudeer het.
duimnael|regs|200px|George Murray op gevorderde leeftyd.

Ds. **George Murray** (Graaff-Reinet, 7 Augustus 1845 - 18 Mei 1921) was die jongste van ds. Andrew Murray sr. se vyf seuns wat predikant geword het. 

Hy kry sy teologiese opleiding aan die Kweekskool op Stellenbosch en word in 1869 predikant op Willowmore, waar hy bly tot 1879. Hierna volg Swellendam tot 1892, Oudtshoorn tot 1910 en De Hoop tot sy aftrede in 1916. Hy het groot diens aan die kerk in vele kommissies en sendinge bewys.

## Bronne 
*  Dreyer, eerw. A. 1924. *Eeuwfeest-Album van de Nederduits Gereformeerde-Kerk in Zuid-Afrika 1824 - 1924*. Kaapstad: Publikatie-kommissie van de Z.A. Bijbelvereniging. 
*Hofmeyr, George (hoofred.), 2002. *NG Kerk 350*. Wellington: Lux Verbi.BM.
* Olivier, ds. P.L. (samesteller), 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
Alexander Smith

[duimnael|regs|220px|Ds. Alexander Smith, in 1822 in diens getree, na wie die [NG gemeente Alexandria en dus ook die Oos-Kaapse dorp Alexandria, vernoem is.]]

Ds. **Alexander Smith** (? - 13 Augustus 1866) was een van die eerste Skotse predikante wat dr. George Thom gewerf het om die tekort aan predikante in Suid-Afrika aan te vul en uitvoering aan goewerneur lord Charles Somerset se verengelsingsbeleid te gee.

## Uit Skotland na SA 
Die proponente wat Thom in Skotland van die Presbiteriaanse Kerk gewerf het, moes almal eers Nederland toe gaan om die Hollandse taal aan te leer, hoewel die opleiding van korte duur was en sommige lewenslank met die vreemde taal gesukkel het. Thom het, in samewerking met die Britse koloniale sekretaris, graaf Bathurst, kommissies in Aberdeen en Glasgow gestig om voornemende predikante te oorreed om na die Kaap te kom.

Die kommissie van Aberdeen stuur di. Andrew Murray sr., Colin Fraser en George Morgan, wat onderskeidelik op Graaff-Reinet, Beaufort-Wes en Somerset-Oos geplaas word. Die kommissie van Glasgow stuur di. Henry Sutherland, Smith en William Ritchie Thompson, wie se eerste gemeentes onderskeidelik Worcester, Uitenhage en Stockenström (eers as sendeling en van die gemeente se stigting in 1832 af as leraar) was.

## Leraar van Uitenhage 
Ds. Smith was die tweede leraar van die NG gemeente Uitenhage. Met voorbeeldige getrouheid en kennelike seën het hy dié uitgestrekte veld 40 jaar lank bearbei tot hy in 1863 afgetree het. Tydens sy bediening (1843) is ook die kerkgebou voltooi, wat later as die gemeente se kerksaal gedien het. Tydens ds. Smith se dienstyd was Olifantshoek een van die gemeente se buitewyke. Lidmate moes per ossewa Uitenhage toe gaan vir doop, nagmaal ens. Jare lank het hy daarheen gegaan om die lidmate op Olifantshoek op Kerkplaas te besoek en bedien en daarom kry die nuwe gemeente met afstigting in 1854 die naam Alexandria, ook die naam van die dorp. Ook die gemeente wat in 1849 op Humansdorp van Uitenhage afgestig is, is na ds. Smith vernoem nadat dit deur sy toedoen selfstandig geword het. Dit het tot 1859 Alexander geheet, waarna dit vernoem is na die plaaseienaar, M.J. Human,  wat 'n gedeelte van sy grond gratis afgestaan het vir die oprigting van 'n kerk en pastorie.

## Bronne 
* Dreyer, eerw. A. 1924. *Eeuwfeest-Album van de Nederduits Gereformeerde-Kerk in Zuid-Afrika 1824 - 1924*. Kaapstad: Publikatie-kommissie van de Z.A. Bijbelvereniging.
* Dreyer, eerw. A. 1932. *Jaarboek van die Nederduits-Gereformeerde Kerke in Suid-Afrika vir die jaar 1933*, Kaapstad: Jaarboek-Kommissie van die Raad van die Kerke.
* Olivier, ds. P.L. (samesteller). 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
Henry Sutherland

duimnael|links|220px|Worcester se moederkerk.

Ds. **Henry Sutherland** (Paisley, Skotland 21 Oktober 1790 - 18 Februarie 1879) was een van die eerste Skotse predikante wat dr. George Thom op versoek van goewerneur lord Charles Somerset gewerf het om die tekort aan predikant in die Nederduitse Gereformeerde Kerk aan te vul en te help om die regering se verengelsingsbeleid uit te voer.

Hy tree in 1824 in diens van die NG Kerk as een van die proponente wat Thom se kommissie in Glasgow gewerf het. Die ander was di. Alexander Smith en William Ritchie Thompson, wie se eerste gemeentes onderskeidelik Uitenhage en Stockenström (eers as sendeling en van die gemeente se stigting in 1832 af as leraar) was. Aberdeen se kommissie het di. Andrew Murray sr., Colin Fraser en George Morgan, wat onderskeidelik op Graaff-Reinet, Beaufort-Wes en Somerset-Oos geplaas is, gestuur. 

Worcester se gemeente was sowat drie jaar lank na sy stigting in 1821 vakant, juis weens die tekort aan predikante aan die Kaap. Ds. Sutherland is in September 1823 as predikant vir die Kaapse Kerk georden en het Worcester van 1824 af 36 jaar tot by sy aftrede bedien. Tydens sy tyd is die kerkgebou en pastorie opgerig en ’n pragtige preekstoel, deur twee De Vos-broers uitgesny, aan die gemeente geskenk. Oor hom skryf *Ons gemeentelike feesalbum*: Hoewel nie ’n uitnemende geleerde nie, het ds. Sutherland uitgemunt in die gebedslewe, godsvrug en sagmoedigheid, wat die stempel van die Skotse predikante was." Hy tree in 1859 af en sterf in 1879.

Sy opvolgers was twee seuns van nog ’n baanbreker uit die Skotse kerk, ds. Andrew Murray sr., naamlik dr. Andrew Murray en daarna ds. William Murray, wat vir ’n herlewing op Worcester verantwoordelik was. Hy was die stigter van die skool vir dowes en blindes, wat later in twee moes deel weens ’n skerp toename in leerlinge.

Die dorp Sutherland is na hom vernoem omdat hy as leraar van Worcester die nuwe gemeente, wat in 1855 gestig is, se eerste konsulent was.

## Bronne 
* Dreyer, eerw. A. 1924. *Eeuwfeest-Album van de Nederduits Gereformeerde-Kerk in Zuid-Afrika 1824 - 1924*. Kaapstad: Publikatie-kommissie van de Z.A. Bijbelvereniging.
* Dreyer, eerw. A. 1932. *Jaarboek van die Nederduits-Gereformeerde Kerke in Suid-Afrika vir die jaar 1933*, Kaapstad: Jaarboek-Kommissie van die Raad van die Kerke.
*Hofmeyr, George (hoofred.), 2002. *NG Kerk 350*. Wellington: Lux Verbi.BM.
* Nienaber, P.J. 1963. *Suid-Afrikaanse pleknaamwoordeboek, deel 1*. Kaapstad, Johannesburg: Suid-Afrikaanse Boeksentrum.
* Olivier, ds. P.L. (samesteller), 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
Platteland (rolprent)

**Platteland** is 'n Afrikaanse musiekrolprent wat in Vrede en omgewing deur die Mozi-platemaatskappy en Philo-films vervaar­dig is. Die regisseur is Sean Else. Die rolprent het op 12 November 2011 in teaters begin draai.

Eietydse musiektreffers is in die storielyn ingeweef, insluitende: *Melanie* (Jay), *Tyd om te Trek* (Bok van Blerk), *Vergeet My Nie* (Lianie May), *Pa en Seun* (Steve Hofmeyr en Bok van Blerk) en *Sweet Dreams* (Karlien van Jaarsveld).

## Genre 
Die rolprent is 'n drama en musiekblyspel.

## Hoofrolspelers 
* Steve Hofmeyr as Mike Ferreira
* Lianie May as Riana van Niekerk
* Bok van Blerk as Dirk Pretorius
* Jay du Plessis as Jakes Ferreira, Mike se seun
* Karlien van Jaarsveld as Rolene Ferreira, Mike se dogter
* Vaughan Gardiner as Wian van Niekerk, Riana se broer
* Ivan Zimmermann as Pieter Naude
* Hanna Grobler as Louise Ferreira
* David Clatworthy as Attie Ferreira
* Wynand van Vollenstee as Bennie Ferreira
* Andre Odendaal as Rot (as André Odendaal)
* Neels Clasen as Mossie
* Ashley Saunders as Tenk
* Paul Lückhoff as Frik de Klerk
* Izak Davel as Francois de Klerk
* Cobus Visser as Oom Martiens
* Annette Engelbrecht as Tannie Sanet
* Vilje Maritz as Wynand
* Nathaniel Ramabulana as sersant Dlamini
* Neels Coetzee as Oom Louwtjie
* Natisha van Zyl as Melanie
* Dirk Stoltz as onderwyser

## Storielyn 
Riana van Niekerk doen alles in haar vermoë om hulle familieplaas te behou nadat haar ouers wreed vermoor is. Mike Ferreira besit die dorp en sal enige iets denkbaar doen om die grond in die hande te kry. Dirk Pretorius, 'n swerwer met sy eie geheime, kom tot hulle redding.

## Sien ook 
* Lys van Afrikaanse rolprente

## Verwysings
William Murray

duimnael|regs|220px|William Murray

Ds. **William Murray** (Graaff-Reinet, 29 Oktober 1829 – Worcester, 16 Junie 1899) was die derde van ds. Andrew Murray sr. se vyf seuns wat predikant geword het.

Reeds op 'n vroeë ouderdom gaan hy na Nederland om in die teologie te studeer en kom saam met ds. A.A. Louw in 1852 na Suid-Afrika terug. Sy eerste gemeente was die NG gemeente Middelburg, Kaap, waar hy arbei van 1854 tot 1865. Toe die Ringskommissie van Graaff-Reinet op 19 Mei 1852 amptelik oorgaan tot die stigting van die dié gemeente, was sy vader een van die drie kommissielede. Die eerste konsulent was sy oudste broer, ds. John Murray, destyds leraar van die NG gemeente Burgersdorp, waarna William die eerste leraar word. Gedurende sy bediening daar word 'n nuwe kerkgebou opgerig.

Op 18 Junie 1865 vind sy bevestiging in die NG gemeente Worcester plaas, waar hy arbei tot en met sy dood in 1899. Blykbaar is die NG gemeente op De Doorns, NG gemeente Murray, na hom vernoem.

Ds. Murray is, so skryf eerw. A Dreyer, gekenmerk deur buitengewone nederigheid, buitengewone liefde, buitengewone ywer en buitengewone toewyding aan die Here en die diens van die Here. Hy het hom oor die ellendiges ontferm, hy trek hom die lot van mense wat ly en armes aan en arbei met selfverloënende liefde aan hulpbehoewendes. Daarvan getuig sy onwaardeerbare diens aan die sending, aan die opvoeding van gesig- en gehoorgestremdes en van die jeug.

Hy was jare lank voorsitter van die Binnelandse Sendingkommissie en stigter van die Instituut vir Doofstommes en Blindes op Worcester. Hy het ook 'n groot bydrae gelewer tot die stigting van die NG Kerk se arbeidskolonie op Kakamas. In sy eie gemeente het hy opvoedingsinstellings tot stand gebring, waaronder een waarin verarmde jong seuns gratis gevoed, geklee en in 'n ambag opgevoed kon word.

## Verwysings
Ichiro Suzuki

200px|regs|duimnael|Ichiro Suzuki

**Ichiro Suzuki** (Japannees: 鈴木 一 朗, すずき いちろう) (gebore 22 Oktober 1973 in Toyoyama, Aichi) is 'n Japannese bofbalspeler wat vir die Seattle Mariners speel. Hy is een van die Japannese spelers in MLB wat 'n mate van sukses behaal het. In die VSA staan hy bekend as die *The Silent Samurai*.
Willem Botha (dubbelsinnig)

Die naam Willem Botha kan verwys na:

* Willem Botha, Afrikaanse sanger
* Willem Botha (redakteur), redakteur van Woordeboek van die Afrikaanse Taal
* Willem Christiaan Botha, Suid-Afrikaanse atleet wat in 1936 aan die Olimpiese Spele deelgeneem het.

## Sien ook 
* Botha, inligting oor die van.
Hazel Jenkins

**Hazel Jenkins** (gebore: 6 Junie 1960 in Ceres) is 'n Suid-Afrikaanse politikus. Sy was vanaf 6 Mei 2009 tot 22 Mei 2013 die Premier van die Noord-Kaap-provinsie. Voor haar aanstelling as premier was sy die burgemeester van die Pixley ka Seme-distriksmunisipaliteit (die voormalige Bo-Karoo). Voor dit was sy 'n onderwyseres.
Hu Jintao

**Hu Jintao** (Chinees: 胡锦涛; gebore op 21 Desember 1942 in Taitsjou, Jiangsu) is 'n afgetrede Chinese staatsman. 

Hy is in 2002 as die algemene sekretaris van die Kommunistiese Party van China aangestel en was tussen 2003 en 2013 die president van die Volksrepubliek China.

Hy is in Maart 2013 deur Xi Jinping opgevolg.

## Eksterne skakels
Kardiopulmonêre resussitasie

duimnael|links|200px|'n Man voer borsdrukke op 'n pasiënt uit.
duimnael|regs|200px|KPR word in 'n noodhulpklas geoefen.

**Kardiopulmonêre resussitasie** (afgekort: **KPR**) is 'n kombinasie van reddingsasemhaling en borsdrukke wat op 'n pasiënt met klaarblyklike hartstilstand toegepas word. Dit is 'n noodhulptegniek wat poog om die pasiënt by te bring of sy sirkulasie aan die gang te hou tot gespesialiseerde hulp opdaag.
Spaanse Wikipedia

duimnael|links|Lande waar die Spaanse Wikipedia die belangrikste weergawe is
Die **Spaanse Wikipedia** is die Spaanse uitgawe van Wikipedia, 'n gratis aanlyn ensiklopedie. Die wikipedia is op 11 Mei 2001 begin, en bereik reeds op 8 Maart 2006 hulle 100&nbsp;000ste artikel. Dit het tans  artikels en is die  grootste Wikipedia volgens aantal artikels.

Vir 'n lang tyd was dit die 6de grootste uitgawe van Wikipedia, totdat die Nederlandse Wikipedia en die Italiaanse uitgawe dit in 2005 ingehaal het, asook die Russiese Wikipedia. Op 18 November 2007 bereik die Spaanse Wikipedia 300&nbsp;000 artikels en steek in Mei 2013 die miljoenkerf verby. Sedert Mei 2017 het die Spaanse Wikipedia meer as 1&nbsp;500&nbsp;000 artikels.

## Voorbeeld 
* 'n Voorbeeld van 'n Spaanstalige artikel oor Afrikaans: Afrikáans.

## Eksterne skakels 
*  Die tuisblad van die Spaanse Wikipedia
*  Estadísticas Wikipedia en español – statistieke vir die Spaanse Wikipedia
Portugese Wikipedia

Die **Portugese Wikipedia** is die Portugese uitgawe van Wikipedia, 'n gratis aanlyn ensiklopedie. Die wikipedia is in 11 Mei 2001 begin. Dit het tans  artikels.

duimnael|links|Lande waar die Portugese Wikipedia die belangrikste weergawe is
Vanaf laat 2004 het die uitgawe vinnig begin groei. In Mei 2005 steek hulle die Spaanse en Italiaanse Wikipedias verby, maar word later weer ingehaal. Tans is dit die  grootste Wikipedia volgens die aantal artikels.

Portugese artikels kan 'n variasie van Europese of Brasiliaanse Portugees bevat, afhangende van wie dit geskryf het. In 2005 word voorgestel dat die wikipedia in twee verdeel word. Die voorstel is tot stemming geroep en is uiteindelik deur die Wikimedia-gemeenskap verwerp.

## Voorbeeld 
* 'n Voorbeeld van 'n Portugeestalige artikel oor Afrikaans: Língua africâner.

## Eksterne skakels 
*  Die tuisblad van die Portugese Wikipedia
*  Estatísticas Wikipédia em português – statistieke vir die Portugese Wikipedia
Hidetoshi Nakata

**Hidetoshi Nakata** (Japannees: 中 田 英 寿) (gebore 22 Januarie 1977 in Kofu) is 'n voormalige Japannese sokkerspeler wat as 'n middelveldspeler vir verskeie Europese klubs gespeel het, asook vir Bell Mare Hiratsuka in sy vaderland. Sy optredes het hom 'n reputasie as een van die beste Japannese spelers van sy generasie verskaf. Hy het vir die Japanse nasionale sokkerspan uitgedraf.

Nakata is in 2004 as die enigste Japannese persoon gekies vir die FIFA 100, 'n gradering van die 125 beste lewende sokkerspelers in die geskiedenis. Hy is ook in beide 1997 en 1998 aangewys as die Speler van die Jaar in Asië.

Nakata het die 2001-Serie A met AS Roma en die jaar daarna die Coppa Italia met Parma FC gewen.

## Internasionale loopbaan 
## Eksterne skakels 
* Japan National Football Team Database
Sweedse Wikipedia

Die **Sweedse Wikipedia** is die Sweedse uitgawe van Wikipedia, 'n gratis aanlynensiklopedie.
Die wikipedia is in Mei 2001 begin.

Dit het tans  artikels en is die  grootste wikipedia volgens die aantal artikels gepubliseer.

## Voorbeeld 
* 'n Voorbeeld van 'n Sweedstalige artikel oor Afrikaans: Afrikaans.

## Eksterne skakels 
*  Die tuisblad van die Sweedse Wikipedia
*  Statistik Svenskspråkiga Wikipedia – statistieke vir die Sweedse Wikipedia
Chinese Wikipedia

duimnael|links|Lande waar die Chinese Wikipedia die belangrikste weergawe is
Die **Chinese Wikipedia** is die Chinese uitgawe van Wikipedia, 'n gratis aanlynensiklopedie. Die wikipedia is op 24 Oktober 2002 begin. Dit het tans  artikels en is die  grootste Wikipedia.

## Voorbeeld 
* 'n Voorbeeld van 'n Chineestalige artikel oor Afrikaans: [//zh.wikipedia.org/zh/南非語 南非語].

## Eksterne skakels 
*  Die tuisblad van die Chinese Wikipedia
*  中文维基百科统计 – statistieke vir die Chinese Wikipedia
Gammelstad

**Gammelstad** is 'n nedersetting naby die Noord-Sweedse stad Luleå waarna dikwels as dié stad se oudste deel verwys word. Dit het as 'n tipiese kerkdorp met 408 huisies rondom die plaaslike steenkerk uit die 14de eeu ontstaan.

Gammelstad word as die bes bewaarde kerkdorp in Swede beskou en is deur UNESCO in 1996 as wêrelderfenisgebied gelys.

## Die tradisie van kerkdorpe 
In die ylbevolkte noorde van Swede het tientalle van sogenaamde *kyrkstäder* of kerkdorpies met 'n kerk en 'n aantal klein huise ontstaan wat deur die bevolking van verafgeleë nedersettings net op kerklike feesdae en markdae en ter geleentheid van politieke vergaderings besoek en bewoon is. Hier het mense met vriende en kennisse uit ander landelike gemeenskappe gesels. Kerkfeeste is geleidelik in feeste vir ouer en jongmense ingedeel, en tydens die feeste vir jonger bewoners het mense dikwels kennis gemaak met hul latere eggenote.

Die huidige wêrelderfenisgebied van Gammelstad het sy oorspronklike Middeleeuse straatuitleg bewaar en bestaan naas die kerk en sy aangrensende geboue uit rooi houthuise wat uit die 17de eeu dateer en hul funksie as tydelike veblyfplek vir kerkgangers nog tot in die vyftigerjare van die 20ste eeu vervul het. Gammelstad het vandag 'n lewendige kerkgemeente waarvan sommige lede op kerklike feesdae steeds hul eie huise bewoon - veral in die somer wanneer jongmense hier hul aanneming vier.

## Verwysings
Noorse Wikipedia

Die **Noorse Wikipedia** is die Noorse (Bokmål en Nynorsk) uitgawe van Wikipedia, 'n gratis aanlyn ensiklopedie.
Die wikipedia is op 26 November 2001 begin.

Bokmål het tans  artikels en Nynorsk het tans  artikels.

## Voorbeeld 
* 'n Voorbeeld van 'n Noorstalige artikel oor Afrikaans: Afrikaans (in Bokmål) en Afrikaans (in  Nynorsk).

## Eksterne skakels 
* [//no.wikipedia.org/ Die tuisblad van die Bokmål-Wikipedia]
* Statistikk Bokmål-Wikipedia – statistieke vir die Bokmål-Wikipedia
* [//nn.wikipedia.org/ Die tuisblad van die Nynorsk-Wikipedia]
* Statistikk Nynorsk-Wikipedia – statistieke vir die Nynorsk-Wikipedia
Filmjölk

duimnael|250px|Filmjölk met aarbei-smaak in 'n glas
**Filmjölk** (soms afgekort tot *fil*) is tans 'n sambreelterm wat veral in Swede en Finland na 'n verskeidenheid soorte kultuur- of dikmelk verwys. Soortgelyke suiwelprodukte word egter ook in ander Noord-Europese lande en selfs in verafgeleë wêrelddele gemaak.

## Etimologie 
Die term *fil* was oorspronklik die afkorting van *filbunke* - 'n woord wat in Norrland (Noord-Swede) na 'n melkgereg verwys het soos dit ook in baie ander landsdele van Swede genuttig word, maar nie presies dieselfde is nie - alhoewel die meeste Norrlanders tans ook na industrieel vervaardigde *filmjölk* as *fil* verwys.

In Sentraal-Swede is na *filmjölk* vroeër ook as *surmjölk* verwys. 'n Nou verwante term word daarnaas ook in die omgangstaal van Noorweë gebruik waar dié suiwelproduk amptelik as *kulturmelk* (Nynorsk *kulturmjølk*) bekend staan.

## Verwysings
Hongaarse Wikipedia

Die **Hongaarse Wikipedia** is die Hongaarse uitgawe van Wikipedia, 'n gratis aanlyn ensiklopedie.
Die wikipedia is op 8 Julie 2003 begin.

Dit het tans  artikels, en is die  grootste Wikipedia.

## Voorbeeld 
* 'n Voorbeeld van 'n Hongaarstalige artikel oor Afrikaans: Afrikaans nyelv.

## Eksterne skakels 
*  [//hu.wikipedia.org/ Tuisblad van die Hongaarse Wikipedia]
Finse Wikipedia

Die **Finse Wikipedia** is die Finse uitgawe van Wikipedia, 'n gratis aanlyn ensiklopedie.
Die wikipedia is laat in 2002 begin.

Dit het tans  artikels, die 27ste grootste wikipedia.

## Voorbeeld 
* 'n Voorbeeld van 'n Finstalige artikel oor Afrikaans: Afrikaans.

## Eksterne skakels 
*  [//fi.wikipedia.org/ Die tuisblad van die Finse Wikipedia]
*  Tilastot Suomenkielinen Wikipedia – statistieke vir die Finse Wikipedia
Turkse Wikipedia

Die **Turkse Wikipedia** is die Turkse uitgawe van Wikipedia, 'n gratis aanlynensiklopedie.
Die wikipedia is in Desember 2002 begin.

Dit het tans  artikels en is die 30ste grootste wikipedia.

## Voorbeeld 
* 'n Voorbeeld van 'n Turkstalige artikel oor Afrikaans: Afrikaanca.

## Eksterne skakels 
*  [//tr.wikipedia.org/ Die tuisblad van die Turkse Wikipedia]
Oekraïense Wikipedia

Die **Oekraïense Wikipedia** is die Oekraïense uitgawe van Wikipedia, 'n gratis aanlynensiklopedie.
Die wikipedia se eerste artikel is op 30 Januarie 2004 geskryf. Dit het tans  artikels en is die  grootste Wikipedia.

## Voorbeeld 
* 'n Voorbeeld van 'n Oekraïense artikel oor Afrikaans: Африкаанс.

## Eksterne skakels 
*  [//uk.wikipedia.org/ Die tuisblad van die Oekraïense Wikipedia]
*  Статистика Українська Вікіпедія – statistiek vir die Oekraïense Wikipedia
Deense Wikipedia

Die **Deense Wikipedia** (Deens: *Dansk Wikipedia*) is die Deense uitgawe van Wikipedia, 'n gratis aanlyn ensiklopedie.
Die wikipedia is op 1 Februarie 2002 begin.

Dit het tans  artikels en is die  grootste Wikipedia.

## *The Copenhagen Post*-kritiek 
duimnael|links|300px|35,8% van die Wikipedia-soektogte in Denemarke word aan die Deense Wikipedia gerig (in swart), 54,9% aan die Engelse (bruin). Taalweergawes van Wikipedia in Europese lande, September 2009 – Julie 2010.
Op 16 Oktober 2012 word die Deense Wikipedia fel gekritiseer omrede hy nie soveel bydraersteun geniet, soortgelyk aan sy Nordiese eweknieë nie. Op die dag van die artikelskrywe het die Deense Wikipedia 'n bydraertal van 6&nbsp;500 lede gehad, omtrent die helfte van dié van die Noorse en Finse Wikipedia, wat, geografies gesproke, min of meer soortgelyke bevolkingsgetalle as Denemarke het. Die artikel vergelyk ook die Deense Wikipedia met die Nederlandse weergawe en bereken dat, verhoudinggewys, daar vier keer meer administreurs is in die geval van die Nederlandse weergawe. Die Deense Wikipedia het teen publikasie 37 administrateurs en 24 patrolleerders gehad.

Ole Andersen, Wikipedia se woordvoerder in Denemarke, dink die gebrek aan belangstelling aan die weergawe kan toegeskryf word aan Dene wat hul Engelse behendigheid oorskat. Dit kan hul gebruikerskeuse beïnvloed, wat verduidelik hoekom die Engelse Wikipedia-weergawe by verre die gewildste onder Dene is as by hul Skandinawiese bure.

Hierdie voorkeur vir die Engelse webwerf beteken weer dat die Deense artikels geneig is om op gehaltevlak agterweë te bly, wat in 'n bose kringloop ontaard.

## Voorbeeld 
* 'n Voorbeeld van 'n Deenstalige artikel oor Afrikaans: Afrikaans.

## Verwysings 
## Eksterne skakels 
* Tuisblad van die Deense Wikipedia
Koreaanse Wikipedia

Die **Koreaanse Wikipedia** () is die Koreaanse uitgawe van Wikipedia, 'n gratis aanlynensiklopedie.

Die wikipedia is in Oktober 2002 begin en bereik hulle tienduisendste artikel op 4 Junie 2005.
Op 15 Desember 2010 bereik hulle 150&nbsp;000 artikels.

Die wikipedia het tans  artikels, wat dit die  grootste wikipedia maak.

## Voorbeeld 
* 'n Voorbeeld van 'n Koreaanstalige artikel oor Afrikaans: 아프리칸스어.

## Verwysings 
## Eksterne skakels 
*  [//ko.wikipedia.org/ Die tuisblad van die Koreaanse Wikipedia]
Viëtnamese Wikipedia

Die **Viëtnamese Wikipedia** is die Viëtnamese uitgawe van Wikipedia, 'n gratis aanlyn ensiklopedie. Die wikipedia is in November 2002 begin.

Dit het tans  artikels wat dit die  grootste Wikipedia maak.

## Voorbeeld 
* 'n Voorbeeld van 'n Viëtnameestalige artikel oor Afrikaans: Afrikaans.

## Eksterne skakels 
* [//vi.wikipedia.org/ Die tuisblad van die Viëtnamese Wikipedia]
Esperanto Wikipedia

Die **Esperanto Wikipedia** is die Esperanto uitgawe van Wikipedia, 'n gratis aanlyn ensiklopedie.
Die wikipedia is in Desember 2001 begin.
Dit het tans  artikels.

## Voorbeeld 
* 'n Voorbeeld van 'n Esperanto-talige artikel oor Afrikaans: Afrikansa lingvo.

## Eksterne skakels 
* [//eo.wikipedia.org/ Die tuisblad van die Esperanto Wikipedia]
Volapük

duimnael|links|upright|Foto van Johann Martin Schleyer, skepper van Volapük.
duimnael|links|upright|"*Een mensdom - een taal*": inskrywing op 'n gedenksteen ter nagedagtenis van Johann Martin Schleyer.

**Volapük** is 'n kunsmatige taal wat in 1880 deur Johann Martin Schleyer geskep is. Schleyer was 'n Katolieke priester vanaf Duitsland. Hy het gevoel dat God vir hom in 'n droom aangesê het om 'n internasionale taal te skep. Volapük-konvensies vind in 1884, 1887 en 1889 plaas. Die doel hiervan was om mense uit verskillende kulture te help om met mekaar praat.

Volapük se gewildheid het vanaf 1887, nadat Esperanto gepubliseer is, afgeneem. Een van die redes hiervoor was omdat dit makliker was om Esperanto aan te leer. Vandag is daar slegs 25-30 Volapük-sprekers in die wêreld oor.

Die woordeskat van Volapuk is meestal Engels, met 'n paar Duitse en Franse woorde.

"Vol" en "pük" is afgelei van die Engelse woorde "wêreld" en "spraak".

## Voorbeeld 
'n Voorbeeld van Volapük soos in die vertaling van die Onse Vader:

:*O Fat obas, kel binol in süls, paisaludomöz nem ola!*
:*Kömomöd monargän ola!*
:*Jenomöz vil olik, äs in sül, i su tal!*
:*Bodi obsik vädeliki govolös obes adelo!*
:*E pardolös obes debis obsik,*
:*äs id obs aipardobs debeles obas.*
:*E no obis nindukolös in tendadi;*
:*sod aidalivolös obis de bas.*
:*Jenosöd!*

## Eksterne skakels
Slowaakse Wikipedia

Die **Slowaakse Wikipedia** is die Slowaakse uitgawe van Wikipedia, 'n gratis aanlyn ensiklopedie.
Die wikipedia is in Oktober 2003 begin.
Dit het tans  artikels en is die  grootste Wikipedia.

## Voorbeeld 
* 'n Voorbeeld van 'n Slowaaks-talige artikel oor Afrikaans: Afrikánčina kalba.

## Eksterne skakels 
* [//sk.wikipedia.org/ Die tuisblad van die Slowaakse Wikipedia]
Hebreeuse Wikipedia

Die **Hebreeuse Wikipedia** (Hebreeus: ויקיפדיה העברית, IFA: [vikiˈpedja ha(ʔ)entsikloˈpedja haχofˈʃit]) is die Hebreeuse uitgawe van Wikipedia, 'n gratis aanlyn ensiklopedie. Die wikipedia is op 8 Julie 2003 gestig. Dit het tans  artikels.

Heelwat georganiseerde skryf van artikels is aan die orde van die dag in die Hebreeuse Wikipedia, waarvan een voorbeeld *Wikitort* is. Wikitort is 'n akademiese projek waarin artikels geskryf word oor die wet van tort. Dan is daar PhysiWiki - 'n projek waarin artikels geskryf word oor Fisika onder leiding van die Weizmann-instituut van Wetenskap.

'n Ander onderwerp wat baie aandag kry is Joodse geskiedenis en die geskiedenis van Israel.

In 2006 is die Elef Millim projek, of in Afrikaans: die Duisend Woorde / Duisend Myl projek geloods. Die doel daarvan is om Wikipedia met vrye beelde te ondersteun.

Groepe van Wikipediane ontmoet gereeld om op reis deur die land te gaan en foto's van Israeliese besienswaardighede te neem vir plasing op die wikipedia.

Die Hebreeuse spelwyses is nog 'n onderwerp van debat aangesien die standaarde wat deur die Akademie van die Hebreeuse Taal neergelê is, nie so noukeurig deur die gewone taalsprekers nagevolg word nie. Om die situasie te verbeter kyk die Hebreeuse Wikipediagemeenskap na die problematiese gevalle van spelling deur oorleg en navrae om 'n goeie standaard te handhaaf.

As dit tegnies moontlik is word daar soms van 'n bot gebruik gemaak om besluite oor spelling vas te stel.

## Voorbeeld 
* 'n Voorbeeld van 'n Hebreeus-talige artikel oor Afrikaans: אפריקאנס.

## Verwysings 
## Eksterne skakels 
* [//he.wikipedia.org/ Die tuisblad van die Hebreeuse Wikipedia]
Eenvoudige Engelse Wikipedia

Die **Simple English Wikipedia** (Afrikaans: *Eenvoudige Engelse Wikipedia*) is 'n Engelse uitgawe van Wikipedia, 'n gratis aanlyn ensiklopedie, wat in eenvoudige taal geskryf is. Die doel hiervan is om aan die behoeftes van studente, kinders, persone met verstandelike gestremdhede en mense wat Engels probeer aanleer te voorsien.

Artikels is gewoonlik korter as hulle ekwivalente in die Engelse Wikipedia en bevat tipies slegs basiese inligting: "*the Simple English version tends to stick to commonly accepted facts*". Die projek gebruik ongeveer 2000 algemene Engelse woorde,
Materiaal vanaf hierdie wikipedia vorm die basis vir die *Een Ensiklopedie Per Kind* (One Encyclopedia per Child) projek.

Die wikipedia het tans  artikels, en is die  grootste Wikipedia.

## Voorbeeld 
* 'n Voorbeeld van so 'n vereenvoudigde Engelse artikel oor Afrikaans: Afrikaans.

## Verwysings 
## Eksterne skakels 
* Die tuisblad van die Simple English Wikipedia
The Guardian

duimnael|*The Guardian* se kenteken
[duimnael|Kings Place in die *London Borough of Islington* huisves sedert Desember 2008 *The Guardian* se hoofkantoor in [Londen]]
duimnael|*The Guardian* se hoofkantoor in Londen

***The Guardian***, vroeër (tussen 1821 en 1959) bekend as *The Manchester Guardian*, is 'n invloedryke Britse dagblad wat in Londen uitgegee word en onder die Verenigde Koninkryk se voorste koerante gereken word.

Die koerant is oorspronklik in 1821 in Manchester as 'n weekblad gestig, maar verskyn daagliks met die uitsondering van Sondae nadat die Britse regering in 1855 die belasting op dagblaaie (die sogenaamde *stamp tax*) opgehef het. Die verwysing na Manchester in die koerant se naam is in 1959 geskrap om die *Guardian* se status as nasionale dagblad van gehalte te weerspieël. Die redaksiekantore is in 1964 na Londen verskuif.

Die dagblad word deur die *Guardian Media Group* gepubliseer wat aan die *Scott Trust* behoort.

## Geskiedenis 
Die koerant is in 1821 deur tekstiel-verkopers en handelaars in Manchester gestig as *The Manchester Guardian*.
Die koerant is as 'n orgaan van die middelklas beskou, of soos deur C.P. Scott se seun Ted gestel: "'n koerant wat tot die einde bourgeois sal bly". "Ek skryf vir die *Guardian*," sê Sir Max Hastings in 2005, "omdat dit deur die nuwe establishment gelees word", 'n aanduiding van die koerant se groeiende invloed.

## *The Observer* 
Die Sondagkoerant *The Observer* behoort sedert 1993 aan die *Guardian Media Group*. Ongeag die naam, is die koerant soortgelyk aan *The Guardian*, maar word slegs op Sondae gepubliseer.

## Politieke oriëntasie 
Mense wat die dagblad lees het gewoonlik 'n links-liberale politiese oriëntasie. Volgens 'n stemming in 2004 stem 44% van die lesers vir die Arbeidersparty en 37% vir die Liberaal-Demokrate.

## Verwysings 
## Eksterne skakels 
*  *The Guardian* se amptelike webtuiste
Waterval-Boven

**Waterval-Boven** is 'n dorp in Mpumalanga, in Suid-Afrika. Die dorpie is 8&nbsp;km wes van Waterval-Onder bokant die Elandsrivierwaterval. Die naam van die dorp is in 2009 amptelik gewysig na **Emgwenya**.

## Geskiedenis 
Die dorp se geskiedenis is nou verbind met dié van die Pretoria-Maputo-spoorlyn. Dit het sewe jaar geneem om die spoorlyn te voltooi en die lewensverlies weens malaria was skrikwekkend. Vanaf Komatipoort het die spoorlyn Waterval-Boven in Maart 1894 bereik. Gedurende 1895 het die Zuid-Afrikaansche Republiek 'n deel van die plaas Doornhoek van Charles de Curer gekoop om 'n rangeerwerf en werkswinkels hier te bou en het dit Waterval-Boven genoem.

Die NZASM-monument is in 1934 op die stasie onthul.

## Distrik 
Die Emakhazeni munisipale area is 4&nbsp;736&nbsp;km2 groot en sluit Belfast, Machadodorp en Dullstroom in. Bees- en skaapboerdery is die belangrikste ekonomiese bedrywighede.

## Sien ook 
* Lys van dorpe in Suid-Afrika
* Waterval-Boven-spoorwegramp

## Bronne 
* B.P.J. Erasmus. Op Pad in Suid-Afrika. 1995. .
* Raper, P.E. *Plekname van Suider-Afrika* (p. 772) [bevestig spelling van Waterval-Boven met 'n koppelteken].

## Verwysings
Kroatiese Wikipedia

Die **Kroatiese Wikipedia** is die Kroatiese uitgawe van Wikipedia, 'n gratis aanlyn ensiklopedie.
Die wikipedia is op 16 Februarie 2003 begin. Hulle het tans 214 633 artikels, wat dit die 42ste grootste wikipedia maak.

## Mylpale 
* 25 April 2003 — Eerste artikel geskep
* 8 Oktober 2005 — 10&nbsp;000 artikels
* 11 Augustus 2006 — 20&nbsp;000 artikels
* 3 Desember 2008 — 50&nbsp;000 artikels
* 18 Oktober 2009 — 70&nbsp;000 artikels
* 30 November 2010 — 90&nbsp;000 artikels

## Voorbeeld 
* 'n Voorbeeld van 'n Kroatiestalige artikel oor Afrikaans: Afrikaans.

## Verwysings 
## Eksterne skakels 
* Die tuisblad van die Kroatiese Wikipedia
Persiese Wikipedia

Die **Persiese Wikipedia** is die Persiese uitgawe van Wikipedia, 'n gratis aanlynensiklopedie.

Die Wikipedia is in Desember 2003 begin. Dit beskik tans oor  artikels, en is die  grootste Wikipedia.

## Voorbeeld 
* 'n Voorbeeld van 'n Persies-talige artikel oor Afrikaans: آفریکانس زبان آفریکانس.

## Eksterne skakels 
* [//fa.wikipedia.org/ Tuisblad van die Persiese Wikipedia]